Държавен вестник, бр. 8, 2023 г., стр. 3

БРОЙ  8	
Д Ъ Р Ж А В Е Н  В Е С Т Н И К 	
СТР.  3  
България, консултативният съвет изпраща 
мотивирано становище до министъра на 
икономиката и индустрията с предложение за 
назначаване на особен търговски управител в 
лицето, опериращо обекти на критична инфра­
структура. Копие от становището се изпраща 
и до президента на Република България с 
предложение за свикване на Консултативния 
съвет за национална сигурност.
Чл. 27б. (1) Особеният търговски управител 
се назначава със заповед от министъра на 
икономиката и индустрията по предложение на 
консултативния съвет и се вписва по партидата 
на лицето в търговския регистър и регистъра 
на юридическите лица с нестопанска цел.
(2) Особеният търговски управител се 
назначава за срок от 6 месеца, като този 
срок може да бъде удължен еднократно за 
същия срок със заповед от министъра на 
икономиката и индустрията по предложение 
на консултативния съвет.
(3) За особен търговски управител може 
да бъде назначено лице, което:
1. не е осъждано като пълнолетен за умиш­
лено престъпление от общ характер, освен 
ако е реабилитиран;
2. не е съпруг на лице, участващо в уп­
равлението или в надзорен орган на лице, 
опериращо критична инфраструктура, и да 
няма родство с тях по права линия, по съреб­
рена линия – до шеста, а по сватовство – до 
трета степен;
3. не се намира с лицето, опериращо кри­
тична инфраструктура, в отношения, които 
пораждат основателно съмнение за неговото 
безпристрастие;
4. има завършено висше икономическо об­
разование с образователно-квалификационна 
степен „магистър“ или висше юридическо 
образование;
5. има не по-малко от 5 години професи­
онален опит при управление в областта на 
икономическите дейности, свързани с нефт 
и продукти от нефтен произход;
6. по отношение на него не е прилагана 
мярка по чл. 65, ал. 2, т. 11 от Закона за бан­
ките или по чл. 103, ал. 2, т. 16 от Закона за 
кредитните институции.
(4) Правомощията на особения търговски 
управител могат да се осъществяват от ня­
колко лица, но не повече от трима. В този 
случай решенията се вземат с единодушие, 
за което се съставя протокол, а действията 
се извършват съвместно. 
(5) Министърът на икономиката и индус­
трията по предложение на консултативния 
съвет може със заповед да замени назначе­
ния особен търговски управител, както и да 
прекрати предсрочно мандата му.
(6) Особеният търговски управител изготвя 
месечен доклад за дейността си и за състоянието 
на лицето, в което е назначено, и го предоставя 
на министъра на икономиката и индустрията 
и членовете на консултативния съвет.
(7) Особеният търговски управител има пра­
во на свободен достъп до административните 
помещения и обектите, в които се извършва 
дейност, както и до всички документи, дан­
ни, сведения, справки и други носители на 
информация, свързани с дейността.
(8) Особеният търговски управител упраж­
нява длъжността си при спазване на чл. 27.
(9) Министърът на икономиката и ин­
дустрията заявява за незабавно вписване по 
партидата на лицето в търговския регистър и 
регистъра на юридическите лица с нестопан­
ска цел всички обстоятелства, подлежащи на 
вписване, съответно промяна или заличаване 
на вписване.
Чл. 27в. (1) Особеният търговски управител: 
1. поема оперативното управление върху 
дейността на лицето, опериращо критична 
инфраструктура;
2. предприема действия по отстраняване 
на констатираните от консултативния съвет 
нарушения;
3. предприема действия за запазване на 
имуществото с грижата на добър търговец. 
(2) Особеният търговски управител възлага 
извършването на независим одит на дейност­
та на дружеството, като при установяване 
на достатъчно обстоятелства за наличие на 
нарушения на данъчното, митническото или 
друго законодателство, което застрашава на­
ционалната сигурност или обществения ред, 
незабавно уведомява Националната агенция 
за приходите, Агенция „Митници“, органите 
на прокуратурата или съответния контролен 
орган за извършване на проверка. 
(3) Особеният търговски управител няма 
право да се разпорежда или да отчуждава 
имущество на дружеството, по отношение 
на което осъществява оперативен контрол, 
освен в рамките на дейността по обикно­
вено управление, или да поема финансови 
задължения от името на лицето, опериращо 
критична инфраструктура, освен в рамките 
на обикновеното управление и обичайната 
търговска дейност.
(4) Собствениците на капитала на лице, 
опериращо критична инфраструктура, след 
вписване на особения търговски управител в 
търговския регистър и регистъра на юридичес­
ките лица с нестопанска цел, може да упраж­
няват правата си, доколкото не препятстват 
дейността на особения търговски управител.
Чл. 27г. (1) За срока на действие на особе­
ния търговски управител проверяваното лице 
няма право да отчуждава свое имущество и 
да сключва предварителни договори за разпо­
реждане с права по отношение на обекти на 
критичната инфраструктура или негови части. 
(2) Управителните органи на проверяваното 
лице, опериращо критична инфраструктура,